46. ΚΑΝΟΝΙΣΜΟΣ υπ' αριθ. 28 της 4/8 Νοεμ. 1971 (ΦΕΚ Α΄227) Περί συμπληρώσεως των Κανονισμών υπ' αριθ. 1/1969 "περί οργανισμού Διοικήσεως των Εκκλησιαστικών Σωμάτων και Οργάνων", 4/1969 "περί διοργανώσεως και λειτουργίας του Ο.Δ.Δ.Ε.Π." και 9/1969 "περί καταστάσεως του Προσωπικού της Εκκλησίας της Ελλάδος'. Άρθρ.1.-Συνιστάται Γραφείον Εκκλησιαστικής Εθιμοτυπίας και Πρωτοκόλλου υπαγόμενον εις την κατά το άρθρ. 38 παρ. 2 εδάφ. γ' του υπ' αριθ. 1/1969 Κανονισμού Διεύθυνσιν Προσωπικού της Ιεράς Συνόδου. Το Γραφείον τούτο επιμελείται της μελέτης και διεκπεραιώσεως των εις την Εκκλησιαστικήν Εθιμοτυπίαν αφορώντων θεμάτων, δύναται δε μετ' απόφασιν της Ιεράς Συνόδου να ανατίθεται η διεύθυνσις αυτού εις τινα κληρικόν υπάλληλον Αυτής. Άρθρ.2.-(Προστίθενται παρ. 5και 6 εις το άρθρ. 17 του Κανονισμού αριθ. 4/1969, τομ. 33Α  σελ. 318,01). Άρθρ.3.-(Κατηργήθη δια της παρ. 1 άρθρ. 3, Κανον. 67 της 3/7 Σεπτ. 1976 (ΦΕΚ Α΄238) Άρθρ.4.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.

[Source: greek_legal_code_raptarchis | Tokens: 930]